b'\n_START_ARTICLE_\nGobi\n_START_PARAGRAPH_\nGobi je pustinja u sredi\xc5\xa1njoj Aziji, nalazi se na podru\xc4\x8dju sjeverne i sjeverozapadne Kine i ju\xc5\xbene Mongolije. Svojom povr\xc5\xa1inom od oko 1.295.000 km\xc2\xb2 Gobi je peta pustinja u svijetu po veli\xc4\x8dini, a svojim polo\xc5\xbeajem najsjevernija pustinja na svijetu._NEWLINE_Pustinja Gobi je okru\xc5\xbeena gorjem Altaj i mongolskom ravnicama i stepama na sjeveru, visoki plato Tibeta nalazi se na jugozapadu, a sjevernokineska nizina na jugoistoku pustinje. Gobi je hladna pustinja, te se \xc4\x8desto na vrhu pustinjski dina nalaze tragovi snijega, \xc4\x8demu pridonosi i nadmorska visina na kojoj se nalazi pustinja od oko 910 do 1.520 metara._NEWLINE_Prosje\xc4\x8dno u pustinju padne oko 194 milimetara ki\xc5\xa1e godi\xc5\xa1nje, dodatna koli\xc4\x8dina vlage u pustinju dopire sa sjevera iz sibirskih stepa, hladnim vjetrovima koji donose snijeg i koji spu\xc5\xa1taju temperaturu pustinje do \xe2\x80\x9340\xc2\xb0C u zimi, za razliku od ljetne od +50\xc2\xb0C._NEWLINE_Pustinja gobi je povijesno zna\xc4\x8dajna kao dio Mongolskog Carstva, a mjesto je i nekih va\xc5\xbenih to\xc4\x8daka na Putu Svile._NEWLINE_Pustinja Gobi mjesto je otkri\xc4\x87a mnogih okamina (fosila), a u pustinji su prvi put otkrivena jaja dinosaura.'